**Neadaptatul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spre ceruri ai întins a ta plecare

în brațe nu mai pot să mi te țiu,

Atrofiate sunt de nemișcare

Le voi tăia la osul sângeriu.

Din cioturi îmi vor crește aripi caste

Voi evada dintr-un lumesc menaj

Voi devora trecuturi, negre straste

cu fiece mișcare de penaj.

Dar vai, ajuns acolo, lângă tine,

n-o să mai pot în palme ca să țin

o inimă, ce știi că-mi apartine,

dar care cu iubire ți-o închin.

Nu-ți voi putea întinde a mea palmă

ca să citești al drumului destin,

că viața fără tine e o șalmă

dictată de trecutul cabotin.

Nu-ți voi putea culege infinituri

într-o coroană să le împletesc,

căci tu rămâi regina peste mituri,

ești Absolutul gândului lumesc!

N-o să mai strâng în ale mele palme

Speranța unei ultimi rugăciuni

Sau pumnul să-l arat către sudalme

și vorbe aruncate de nebuni.

N-oi mai avea cu ce să țin inelul

sortit de-a mea iubire să ți-l dau,

în mod solem eu să-ți întind drapelul

interna năzuință s-o predau.

Voi fi doar zbor și aripi tremurânde,

bolnave de o frică fără leac:

Că fi-vei amazoana ce prin pânde

va urmări speranța din păteac.

Eu am facut din inima covată

Și-n ea am pus prezentul si-a’ lui pui

De vei lovi, așa, ca altădată

Ce va muri, iubire, poți să-mi spui?